CELEX: 32020D1493
Language: lt
Date: 1602460800000
Title: Tarybos sprendimas (ES) 2020/1493 2020 m. spalio 12 d. dėl pozicijos, kurios Europos Sąjungos vardu turi būti laikomasi Europos Sąjungos ir Šveicarijos Konfederacijos susitarimu dėl jų šiltnamio efektą sukeliančių dujų apyvartinių taršos leidimų prekybos sistemų susiejimo įsteigtame Jungtiniame komitete, dėl Susitarimo I ir II priedų dalinio pakeitimo ir susiejimo techninių standartų patvirtinimo (Tekstas svarbus EEE)

16.10.2020   
               
               
                  LT
               
               
                  Europos Sąjungos oficialusis leidinys
               
               
                  L 343/16
               
            
         TARYBOS SPRENDIMAS (ES) 2020/1493
         2020 m. spalio 12 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Šveicarijos Konfederacijos susitarimu dėl jų šiltnamio efektą sukeliančių dujų apyvartinių taršos leidimų prekybos sistemų susiejimo įsteigtame Jungtiniame komitete, dėl Susitarimo I ir II priedų dalinio pakeitimo ir susiejimo techninių standartų patvirtinimo
         (Tekstas svarbus EEE)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2020 m. sausio 1 d. įsigaliojo Tarybos sprendimu (ES) 2018/219 (1) sudarytas Europos Sąjungos ir Šveicarijos Konfederacijos susitarimas dėl jų šiltnamio efektą sukeliančių dujų apyvartinių taršos leidimų prekybos sistemų susiejimo (2) (toliau – Susitarimas);
                  
               
                     (2)
                  
                  
                     pagal Susitarimą Susitarimu įsteigtas Jungtinis komitetas (toliau – Jungtinis komitetas) gali priimti sprendimą dėl Šveicarijos registro administratoriaus ir Sąjungos vyriausiojo administratoriaus parengtų susiejimo techninių standartų (toliau – STS), kurie pagrįsti Susitarimo II priede išdėstytais kriterijais ir kuriuose išdėstyti išsamūs reikalavimai, kaip turi būti sukurta patikima ir saugi jungtis tarp Šveicarijos papildomo sandorių žurnalo (angl. Swiss Supplementary Transaction Log) (toliau – SSTL) ir Europos Sąjungos sandorių žurnalo (toliau – ESSŽ). STS įsigalios tada, kai juos sprendimu patvirtins Jungtinis komitetas;
                  
               
                     (3)
                  
                  
                     siekiant užtikrinti sklandų Šveicarijai pirmą kartą po Susitarimo įsigaliojimo priskirtų orlaivių naudotojų administravimo pereinamąjį etapą atsižvelgiant į pažangą, padarytą kuriant registrų jungtį, Susitarimo I priedas turėtų būti iš dalies pakeistas pagal Susitarimą;
                  
               
                     (4)
                  
                  
                     II priedas turėtų būti iš dalies pakeistas, kad būtų galima numatyti didesnį, tačiau lygiavertį Susitarimu reikalaujamos registro jungties įrengimo technologijų paketą;
                  
               
                     (5)
                  
                  
                     per savo trečiąjį posėdį, kuris turi įvykti 2020 m., Jungtinis komitetas turi patvirtinti parengtus STS;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Jungtiniame komitete, nes STS Sąjungai bus privalomi;
                  
               
                     (7)
                  
                  
                     STS patvirtinimas yra svarbus Susitarimo įgyvendinimo elementas siekiant sudaryti sąlygas nustatyti jungties techninius pagrindus ir išdėstyti pagrindines technines specifikacijas, t. y. architektūrinius, paslaugų ir saugumo reikalavimus;
                  
               
                     (8)
                  
                  
                     tikslinga, kad Jungtinis komitetas pagal Susitarimą sudarytų darbo grupę, kuri padėtų Jungtiniam komitetui vykdyti jo funkcijas pagal Susitarimą rengiant technines gaires, kuriomis būtų užtikrintas tinkamas Susitarimo įgyvendinimas, įskaitant tai, kaip turi būti sukurta patikima ir saugi SSTL ir ESSŽ jungtis. Į darbo grupę turėtų būti įtrauktas bent Šveicarijos registro administratorius ir Sąjungos vyriausiasis administratorius;
                  
               
                     (9)
                  
                  
                     todėl Sąjungos pozicija Jungtiniame komitete turėtų būti grindžiama Jungtinio komiteto sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos ir Šveicarijos Konfederacijos susitarimu dėl jų šiltnamio efektą sukeliančių dujų apyvartinių taršos leidimų prekybos sistemų susiejimo įsteigto Jungtinio komiteto trečiajame posėdyje, dėl Susitarimo I ir II priedų dalinio pakeitimo, susiejimo techninių standartų patvirtinimo bei darbo grupės sudarymo pagal Susitarimo 12 straipsnio 5 dalį yra grindžiama Jungtinio komiteto sprendimo projektu (3).
            Dėl neesminių Jungtinio komiteto sprendimo projekto pakeitimų Sąjungos atstovai Jungtiniame komitete gali susitarti be papildomo Tarybos sprendimo.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. spalio 12 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2018 m. sausio 23 d. Tarybos sprendimas (ES) 2018/219 dėl Europos Sąjungos ir Šveicarijos Konfederacijos susitarimo dėl jų šiltnamio efektą sukeliančių dujų apyvartinių taršos leidimų prekybos sistemų susiejimo sudarymo (OL L 43, 2018 2 16, p. 1).
         
            (2)  OL L 322, 2017 12 7, p. 3.
         
            (3)  Žr. dokumentą ST 10836/20 (http://register.consilium.europa.eu).